**Ministru kabineta noteikumu projekta “Grozījumi Ministru kabineta 2017.gada 28.marta noteikumos Nr.186 “Kārtība, kādā kredītiestāde, krājaizdevu sabiedrība, un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši Kontu reģistra likuma 5.panta desmitajā daļā un 8.panta otrajā daļā noteiktajam ir paredzēts izdot Ministru kabineta noteikumus, kas paredz kārtību, kādā kredītiestāde, krājaizdevu sabiedrība, un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju. Ministru kabineta noteikumos paredzēta:   * 1. kārtība, kādā kredītiestādes, krājaizdevu sabiedrības un maksājumu pakalpojumu sniedzēji iesniedz kontu reģistrā ziņas par pieprasījuma noguldījumu un maksājumu kontiem;   2. kārtību, kādā reģistra informācijas lietotāji pieprasa un saņem un reģistra pārzinis atsakās sniegt reģistrā iekļautās ziņas;   3. kārtību, kādā reģistra pārzinis pārbauda reģistra informācijas lietotāju darbības atbilstību reģistra darbību regulējošu normatīvo aktu prasībām;   4. reģistra informācijas lietotāja saņemamās elektroniskās informācijas apjomu un glabāšanas kārtību.   Papildus Ministru kabinets pieņēma lēmumu (Ministru kabineta 2017.gada 28.marta sēdes protokols Nr.16, 48.§., 2.punkts), kas paredzēja, ka ziņošanas kārtība par patiesajiem labuma guvējiem iestrādāta, veicot Ministru kabineta noteikumu projekta grozījumus, un tie tiek sasaistīti ar likumu, kas paredz Eiropas Padomes un Parlamenta 2015.gada 20.maija direktīvas ES 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes direktīvu 2005/60/EK un 2006/70/EK prasību ieviešanu nacionālajos normatīvajos aktos, un kas tika pieņemts Saeimā 2017.gada 26.oktobrī, un stājās spēkā 2017.gada 9.novembrī.  Papildus Kontu reģistra pārejas noteikumu 5.punkts paredzēja Kontu reģistra likumā izstrādāt un iekļaut kārtību, kādā kontu reģistram tiek sniegtas ziņas par pilnvaroto personu. Ministru kabineta noteikumu projekts paredz noteikt kārtību un apjomu, kādā kontu reģistra informācijas lietotāji saņem informāciju par pilnvaroto personu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 20.maijā tika publicēta Eiropas Parlamenta un Padomes Direktīva (ES) 2015/849 (2015.gada 20.maijs) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai (AML IV direktīva) ar transponēšanas termiņu 2017.gada 26.jūnijs. Eiropas Komisija 2016.gada 6.jūlijā ir publicējusi priekšlikumu Eiropas Parlamenta un Padomes direktīvai ar kuru tiek grozīta direktīva  2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai un ar kuru groza direktīvu 2009/101/EC (AML IV direktīvas grozījumu priekšlikums 2016/0208 (COD)). Sākotnējā AML IV direktīvas grozījumu priekšlikumā 2016/0208 (COD) iekļautais transponēšanas termiņš bija noteikts 2017.gada 1.janvāris. Šobrīd AML IV direktīvas grozījumu priekšlikuma 2016/0208 (COD) izskatīšana ir aizkavējusies un tas atrodas izskatīšanā Eiropas Parlamentā.  2016.gada 23.novembrī Saeima ir pieņēmusi Kontu reģistra likumu, kurš stājās spēkā 2017.gada 1.jūlijā un nodrošina tiesisko ietvaru kontu reģistra (turpmāk – reģistrs) darbībai, lai īstenotu šādus reģistra izveides un darbības mērķus:  1) novērstu Latvijas un starptautiskās finanšu sistēmas izmantošanu noziedzīgās darbībās, tai skaitā noziedzīgi iegūtu līdzekļu legalizācijai, terorisma finansēšanai, masveida iznīcināšanas ieroču izgatavošanas, glabāšanas, pārvietošanas, lietošanas un izplatīšanas finansēšanai, un nodrošinātu starptautisko sadarbību šajā jomā;  2) aizsargātu valsts un sabiedrisko drošību;  3)sekmētu noziedzīgu nodarījumu izmeklēšanu, kriminālvajāšanu un krimināllietu iztiesāšanu;  4) nodrošinātu valsts institūcijām un amatpersonām iespējas saņemt informāciju, kas nepieciešama Kontu reģistra likumā noteikto valsts pārvaldes uzdevumu izpildei;  5) nodrošinātu efektīvu nodokļu administrēšanas sistēmas darbību.  Kontu reģistra lietotājiem Kontu reģistra likumā ir paredzētas tiesības izmantot Kontu reģistrā iekļautās ziņas šādiem datu apstrādes mērķiem:  1) Noziedzīgi iegūtu līdzekļu legalizēšanas novēršanas dienestam — [Noziedzīgi iegūtu līdzekļu legalizācijas un terorisma finansēšanas novēršanas likumā](https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums) noteikto funkciju veikšanai, tai skaitā starptautiskās sadarbības nodrošināšanai ar ārvalstu pilnvarotajām iestādēm, lai novērstu noziedzīgi iegūtu līdzekļu legalizāciju un ar to saistīto noziedzīgo nodarījumu, terorisma, masveida iznīcināšanas ieroču izgatavošanas, glabāšanas, pārvietošanas, lietošanas un izplatīšanas finansēšanu;  2) operatīvās darbības subjektiem — operatīvo darbību veikšanai operatīvās uzskaites lietā;  3) izmeklēšanas iestādēm — izmeklēšanas darbību veikšanai pirmstiesas kriminālprocesā;  4) Finanšu un kapitāla tirgus komisijai — normatīvajos aktos noteikto uzraudzības funkciju izpildei;  5) Valsts ieņēmumu dienestam — lai piemērotu izpildes nodrošinājuma līdzekļus, veiktu piedziņu bezstrīda kārtībā, daļēji vai pilnīgi apturētu norēķinu operācijas, plānotu un nodrošinātu nodokļu kontroles pasākumus, plānotu nodokļu administrēšanu, atmaksātu valsts budžetā pārmaksātos vai nepareizi iemaksātos valsts nodokļus, nodevas un ar tiem saistītos maksājumus, kā arī naudas soda summas, atmaksātu nepareizi piedzītās summas, administratīvajā procesā un administratīvo pārkāpumu procesā noskaidrotu informāciju par konta esību;  6) tiesām — to lietvedībā esošo lietu ietvaros;  7) prokuratūrai — pirmstiesas kriminālprocesā, normatīvajos aktos noteiktajos gadījumos personu un valsts tiesību un likumīgo interešu aizsardzībai un valsts apsūdzības uzturēšanai tiesā;  8) Korupcijas novēršanas un apkarošanas birojam — lai nodrošinātu likumā "[Par interešu konflikta novēršanu valsts amatpersonu darbībā](https://likumi.lv/ta/id/61913-par-interesu-konflikta-noversanu-valsts-amatpersonu-darbiba)" valsts amatpersonām noteikto ierobežojumu ievērošanas kontroli, kā arī [Politisko organizāciju (partiju) finansēšanas likuma](https://likumi.lv/ta/id/36189-politisko-organizaciju-partiju-finansesanas-likums) ievērošanas kontroli;  9) zvērinātiem tiesu izpildītājiem — normatīvajos aktos noteikto pienākumu izpildei izpildu lietas ietvaros, kā arī mantojuma apsardzībai un mantojuma saraksta sastādīšanai, mantas aprakstes veikšanai mantas dalīšanas nolūkā;  10) zvērinātiem notāriem, bāriņtiesām — normatīvajos aktos noteikto pienākumu izpildei mantojuma apsardzībai un mantojuma saraksta sastādīšanai;  11) Latvijas Bankai — tai normatīvajos aktos paredzēto statistikas un analītisko uzdevumu izpildei;  Attiecībā uz likuma “Grozījumi Kontu reģistra likumā”, kas Saeimā tika pieņemts 2017.gada 23.novembrī un stāsies spēkā 2018.gada 1.janvārī, tiek noteikts jauns kontu reģistra informācijas lietotājs — pašvaldības.  Atbilstoši Kontu reģistra likuma 5.pantā desmitajā daļā un 8.panta otrajā daļā noteiktajam Ministru kabinets līdz 2017.gada 1.februārim izstrādā noteikumu projektu, kas paredz kārtību, kādā kredītiestāde, krājaizdevu sabiedrība vai maksājumu pakalpojumu sniedzējs kontu reģistram sniedz ziņas, kā arī kārtību, kādā kontu reģistra lietotāji saņem kontu reģistrā iekļautās ziņas, kā arī, kādā kontu reģistra pārzinis atsakās sniegt reģistrā iekļautās ziņas, kārtību, kādā reģistra pārzinis pārbauda reģistra informācijas lietotāju darbības atbilstību reģistra darbību regulējošu normatīvo aktu prasībām, kā arī reģistra informācijas lietotāja saņemamās elektroniskās informācijas apjomu un glabāšanas kārtību.  Ministru kabineta 2017.gada 28.marta noteikumi Nr.186 “Kārtība, kādā kredītiestāde, krājaizdevu sabiedrība, un maksājumu pakalpojumu sniedzējs sniedz informāciju kontu reģistram un kontu reģistra lietotāji saņem kontu reģistra informāciju” pašreiz paredz, ka ziņu sniedzējs, kas ir kredītiestādes, maksājumu pakalpojumu sniedzēji un krājaizdevu sabiedrības, sniedz ziņas iekļaušanai kontu reģistrā Ministru kabineta noteikumu projektā paredzētajā apjomā un kārtībā. Kredītiestāžu, krājaizdevu sabiedrību un maksājumu pakalpojumu sniedzēju sniedzamo ziņu apjoms iekļaušanai kontu reģistrā noteikts Kontu reģistra likuma 5.panta otrajā daļā. Saskaņā ar Kontu reģistra likuma 5.panta otrajā daļā noteikto, ziņu sniedzējs sniedz šādas ziņas:   1. ziņas par ziņu sniedzēju, kurā atvērts pieprasījuma noguldījuma vai maksājumu konts; 2. par konta turētāju — fizisko personu, kas ir Latvijas Republikas rezidents, — vārds, uzvārds, personas kods, konta numurs, konta atvēršanas un slēgšanas datums; 3. par konta turētāju — fizisko personu, kas ir Latvijas Republikas nerezidents, — vārds, uzvārds, dzimšanas datums, personu apliecinoša dokumenta numurs un izsniedzējas valsts nosaukums, konta numurs, konta atvēršanas un slēgšanas datums; 4. par konta turētāju — juridisko personu, kas ir Latvijas Republikas rezidents vai nerezidenta pastāvīgā pārstāvniecība Latvijā, — nosaukums, reģistrācijas numurs, konta numurs, konta atvēršanas un slēgšanas datums; 5. par konta turētāju — juridisko personu, kas ir Latvijas Republikas nerezidents, — nosaukums, reģistrācijas numurs, reģistrācijas valsts nosaukums, konta numurs, konta atvēršanas un slēgšanas datums.   Papildus atbilstoši Kontu reģistra likumā 5.panta trešajā daļā noteiktajam, ja Kontu reģistra likuma 5.panta otrajā daļā minētajai personai ir noskaidrots patiesā labuma guvējs, tad vienlaikus ar Kontu reģistra likuma 5.panta otrajā daļā minētajām ziņām ziņu sniedzējs iesniedz šādas ziņas:   1. par patieso labuma guvēju — Latvijas Republikas rezidentu — fiziskās personas vārdu, uzvārdu, personas kodu; 2. par patieso labuma guvēju — nerezidentu — fiziskās personas vārdu, uzvārdu, dzimšanas datumu, personu apliecinoša dokumenta numuru, izsniedzējas valsts nosaukums.   Attiecībā uz likuma “Grozījumi Kontu reģistra likumā”, kas Saeimā tika pieņemts 2017.gada 23.novembrī, un stāsies spēkā 2018.gada 1.janvārī, papildus Kontu reģistra likuma 5.panta otrajā daļā noteiktajam, ja Kontu reģistra likuma otrajā daļā noteiktajai personai ir noskaidrota pilnvarotā persona, vienlaikus ar 5.panta trešajā daļā noteiktajām ziņām iesniedz arī šādas ziņas:   1. par pilnvaroto personu — fiziskās personas vārdu, uzvārdu, personas kodu; 2. ar pilnvaroto personu — nerezidentu — fiziskās personas vārdu, uzvārdu, dzimšanas datumu, personu apliecinoša dokumenta numuru, izsniedzējas valsts nosaukums.   Atbilstoši likuma “Grozījumi Kontu reģistra likumā”, kas Saeimā tika pieņemts 2017.gada 23.novembrī, un stāsies spēkā 2018.gada 1.janvārī, regulējumam, pilnvarotā persona ir fiziskā persona, kura ir pilnvarota rīkoties citas fiziskās personas, juridiskās personas vai juridiska veidojuma (Noziedzīgi iegūtu līdzekļu legalizācijas un terorisma finansēšanas novēršanas likuma izpratnē) vārdā un kura rīkojas ar kredītiestādē, maksājumu pakalpojumu sniedzējā vai krājaizdevu sabiedrībā atvērto kontu. Normas mērķis ir identificēt fizisku personu, kas ir juridiski atbildīga par finanšu transakcijām attiecībā pret kredītiestādi, maksājumu pakalpojumu sniedzēju vai krājaizdevu sabiedrību.  Attiecībā uz kontu veidu Kontu reģistra likums paredz sniegt informāciju par kredītiestādē, krājaizdevu sabiedrībā un maksājumu pakalpojumu sniedzējā (Maksājumu pakalpojumu un elektroniskās naudas likuma izpratnē) atvērtu pieprasījuma noguldījuma vai maksājumu kontu. Atbilstoši likuma “Grozījumi Kontu reģistra likumā”, kas Saeimā tika pieņemts 2017.gada 23.novembrī, un stāsies spēkā 2018.gada 1.janvārī, regulējumam, tiek paredzēts sniegt informāciju arī par ieguldījumu kontu – kredītiestādē vai maksājumu pakalpojumu sniedzējā atvērtu kontu likuma “Par iedzīvotāju ienākuma nodokli” izpratnē.  Saskaņā ar Maksājumu pakalpojumu un elektroniskās naudas likuma  44.1panta pirmajā daļā noteikto ziņas par klientu un tā maksājumu kontu (izņemot elektroniskās naudas kontu) Valsts ieņēmumu dienestam kā kontu reģistra pārzinim sniedzamas atbilstoši [Kontu reģistra likumā](https://likumi.lv/ta/id/287271-kontu-registra-likums) noteiktajam apjomam un kārtībai. Maksājumu pakalpojumu sniedzējam, kas noteikts Maksājumu pakalpojumu un elektroniskās naudas likuma 2.panta otrās daļas 2., 3., 4., 7. un 8.punktā, ir pienākums sniegt šīs ziņas par fizisku un juridisku personu atvērtajiem maksājumu kontiem (izņemot elektroniskās naudas kontus). Maksājumu pakalpojumu un elektroniskās naudas likuma 44.1panta pirmās daļas regulējums pieņemts Saeimā 2016.gada 23.novembrī un stājās spēkā 2017.gada 1.jūlijā. Atbilstoši Grozījumiem Kredītiestāžu likumā, kas Saeimā tika pieņemti 2016.gada 23.novembrī, un kuri stājās spēkā ar 2017.gada 1.janvāri, ar kuriem Kredītiestāžu likums tika papildināts ar 63.2pantu, papildus Kredītiestāžu likuma 63.panta pirmajā daļā noteiktajam ziņas par klientu un tā kontu Valsts ieņēmumu dienestam kā kontu reģistra pārzinim sniedzamas atbilstoši [Kontu reģistra likumā](https://likumi.lv/ta/id/287271-kontu-registra-likums) noteiktajam apjomam un kārtībai. Kredītiestādei ir pienākums sniegt šīs ziņas par fiziskajām un juridiskajām personām un to pieprasījuma noguldījumu un maksājumu kontiem.  Likums “Grozījumi likumā “Par iedzīvotāju ienākuma nodokli””, kas pieņemts Saeimā 2017.gada 22.novembrī, un stāsies spēkā 2018.gada 1.janvārī, paredz mainīt normatīvo regulējumu attiecībā uz iedzīvotāju ienākuma nodokļa uzlikšanas kārtību no ienākuma, kas gūts, izmantojot kredītiestādes piedāvāto pakalpojumu “ieguldījumu konts”.  Likumā “Grozījumi likumā “Par iedzīvotāju ienākuma nodokli””, kas pieņemts Saeimā 2017.gada 22.novembrī, un stāsies spēkā 2018.gada 1.janvārī, tiek definēts jēdziens “ieguldījumu konts” – atbilstoši līgumam starp ieguldījumu pakalpojumu sniedzēju (kredītiestādi) un nodokļu maksātāju (konta īpašnieku) atvērts konts (vai kontu kopums), kurā esošie naudas līdzekļi un finanšu instrumenti tiek izmantoti darījumiem ar finanšu instrumentiem, termiņnoguldījumiem, valūtas maiņai u.tml. Likumprojektā “Grozījumi likumā “Par iedzīvotāju ienākuma nodokli”” paredzēts, ka ieguldījumu pakalpojumu sniedzējs var būt kredītiestāde u.tml. iestāde (Latvijas, citas Eiropas Savienības dalībvalsts, Eiropas Ekonomikas zonas valsts vai Ekonomiskās sadarbības un attīstības organizācijas dalībvalsts rezidents), kas ir saņēmusi licenci ieguldījumu pakalpojumu sniegšanai atbilstoši Finanšu instrumentu tirgus likumam vai tam pielīdzināmam pakalpojumu sniedzēja rezidences valsts regulējumam.  Konta turētājs informēs ieguldījumu pakalpojuma sniedzēju par ieguldījuma konta statusa piešķiršanu kontam (vai kontu kopumam). Ieguldījumu pakalpojumu sniedzējam (kredītiestādei), izmantojot Kontu reģistra likumā paredzēto tehnisko risinājumu, jāsniedz ziņas Valsts ieņēmumu dienestam kā kontu reģistra pārzinim par to, kuram kontam (vai kontu kopumam) tiks piemērots ieguldījumu konta statuss likuma “Par iedzīvotāju ienākuma nodokli” izpratnē, vienlaikus norādot arī konta veidu- ieguldījumu konts.  Ziņu sniedzējs sniedz ziņas Valsts ieņēmumu dienestam kā kontu reģistra pārzinim, izmantojot Valsts reģionālās attīstības aģentūras Valsts informācijas sistēmu savietotāja datu izplatīšanas tīklu, izmantojot Extensible Markup Language (turpmāk- XML) shēmas.  Pēc ziņu ievietošanas Valsts ieņēmumu dienesta kā kontu reģistra pārziņa uzturētajā datu sistēmā, Valsts ieņēmumu dienests izsniedz kontu reģistra lietotājiem un kontu reģistra lietotāji, izmantojot XML shēmas struktūru, saņem kontu reģistrā iekļautās ziņas saskaņā ar Ministru kabineta 2017.gada 28.marta noteikumu Nr.186 “Kārtība, kādā kredītiestāde, krājaizdevu sabiedrība, un maksājumu pakalpojumu sniedzējs sniedz informāciju kontu reģistram un kontu reģistra lietotāji saņem kontu reģistra informāciju” noteikto.  Kontu reģistra informācijas lietotāji – Noziedzīgi iegūtu līdzekļu legalizācijas novēršanas dienests, operatīvās darbības subjekti, izmeklēšanas iestādes, Finanšu un kapitāla tirgus komisija, Valsts ieņēmumu dienests, tiesas, prokuratūra, Korupcijas novēršanas un apkarošanas birojs, pieprasa un saņem ziņas no kontu reģistra tiešsaistes režīmā, izmantojot tīmekļa pakalpes (WEB servisu), ievērojot XML shēmas struktūru.  Pašvaldības, nosūtot reģistram ziņu pieprasījumu, norāda reģistrā iekļauto ziņu pieprasījuma mērķi, kā arī norāda lietu identificējošu numuru, saistībā ar kuru reģistram nosūtīts informācijas pieprasījums. Piemēram, nekustamā īpašuma nodokļa maksātāja personīgā konta numuru vai nodokļa objekta konta numuru; lēmuma vai lēmuma - izpildrīkojuma par nokavēto nekustamā īpašuma nodokļa maksājumu piedziņu bezstrīdus kārtībā numuru, pašvaldības sociālā dienesta klienta iesniegtā iesnieguma numuru, pašvaldības sociālā dienesta klienta lietas numuru u.tml.  Papildus atbilstoši likuma “Grozījumi Kontu reģistra likumā”, kas Saeimā tika pieņemts 2017.gada 23.novembrī un stāsies spēkā 2018.gada 1.janvārī, regulējumam tiek noteikts jauns kontu reģistra informācijas lietotājs – pašvaldības, kurām ir tiesības saņemt ziņas no kontu reģistra, lai veiktu nekustamā īpašuma nodokļa piedziņu bezstrīdus kārtībā, atmaksātu pārmaksāto vai nepareizi iemaksāto nekustamā īpašuma nodokli un ar to saistītos maksājumus, kā arī naudas soda summas, atmaksātu nepareizi piedzītās piedzītās nekustamā īpašuma nodokļa summas un administatīvajā procesā noskaidrotu informāciju par konta esību, kā arī lai noskaidrotu informāciju par konta esību personai, kas pieprasījusi sociālo palīdzību vai sociālos maksājumus, ienākumu un materiālā stāvokļa izvērtēšanas procesā atbilstoši Sociālo pakalpojumu un sociālās palīdzības likumam.  Noteikumu projekts paredz IV nodaļā iekļaut parejas noteikumu, kas paredz, ka noteiktais ziņu sniegšanas pienākums attiecībā uz ziņu sniegšanu par ieguldījumu kontiem stājas spēkā 2018.gada 30.aprīlī. Laika periodā no 2018.gada 1.aprīļa ziņu sniedzējs sniedz ziņas par ieguldījumu kontiem par laika periodu, sākot no 2018.gada 1.janvāra.  Pašvaldības no reģistra varēs saņemt ziņas par fizisko un juridisko personu (Latvijas Republikas rezidentu un nerezidentu) atvērtajiem un slēgtajiem pieprasījuma noguldījuma un maksājuma kontiem, kā arī ziņas par fizisko personu ieguldījumu kontiem. Ziņas par ieguldījumu kontu esību pašvaldībām dos iespēju kvalitatīvāk izvērtēt personas (ģimenes) sociālās palīdzības pieprasījuma pamatotību atbilstoši “Sociālo pakalpojumu un sociālās palīdzības likumam”. Saskaņā ar likumu sociālās palīdzības piešķiršana balstās uz palīdzības pieprasītāja visu materiālo resursu – ienākumu un īpašuma novērtējumu – un piešķirama personām (ģimenēm), kurām trūkst līdzekļu pamatvajadzību (ēdiens, apģērbs, mājoklis u.tml.) apmierināšanai.  Kontu reģistra informācijas lietotājs – pašvaldība – pieprasa un saņem ziņas no kontu reģistra tiešsaistes režīmā, izmantojot tīmekļa pakalpes (WEB servisu), ievērojot XML shēmas struktūru.  Pašvaldības, nosūtot reģistram ziņu pieprasījumu, norāda reģistrā iekļauto ziņu pieprasījuma mērķi, kā arī norāda lietu identificējošu numuru, saistībā ar kuru reģistram nosūtīts informācijas pieprasījums. Piemēram, nekustamā īpašuma nodokļa maksātāja personīgā konta numuru vai nodokļa objekta konta numuru; lēmuma vai lēmuma - izpildrīkojuma par nokavēto nekustamā īpašuma nodokļa maksājumu piedziņu bezstrīdus kārtībā numuru, pašvaldības sociālā dienesta klienta iesniegtā iesnieguma numuru, pašvaldības sociālā dienesta klienta lietas numuru, fiziskas personas kodu (juridiskām personām – reģistrācijas numuru) u.tml.  Ziņu sniedzējam, sniedzot iekļaušanai reģistrā ziņas, tiek piešķirts katras ziņas unikālais identifikators (turpmāk – unikālais identifikators). Unikālais identifikators ļauj identificēt vienu noteiktu ziņas ierakstu kontu reģistrā. Ziņa, kurai piešķirams unikālais identifikators, satur informāciju par fiziskas vai juridiskas personas konta numuru, un ar šo kontu saistīto informāciju, kas noteikta Kontu reģistra likuma 5.panta otrajā un trešajā daļā, kas ir pieejama reģistra lietotājam tikai Ministru kabineta noteikumu 19.punktā noteiktajā apjomā un Kontu reģistra likuma 6.panta pirmajā daļā noteiktajiem mērķiem. Reģistra lietotājs ziņas saņemšanai no reģistra var pieprasīt pēc dažādiem atlases kritērijiem – pēc konta numura; pēc fiziskas personas vārda un uzvārda (juridiskajām personām – pēc nosaukuma); pēc fiziskas personas koda (juridiskajām personām – pēc reģistrācijas numura); pēc fiziskas personas dzimšanas datuma; pēc fiziskas personas personu apliecinoša dokumenta numura un tā izsniedzējas valsts.  Atbilstoši Kontu reģistra likuma 5.panta ceturtajā daļā noteiktajam ziņu sniedzējs ziņas iekļaušanai kontu reģistrā sniedz elektroniski, izmantojot Valsts reģionālās attīstības aģentūras pārziņā esošā valsts informācijas sistēmu savietotāja datu izplatīšanas tīklu ne retāk kā reizi divās darbdienās.  Lai izpildītu Kontu reģistra likuma 3.panta ceturtajā daļā noteiktos pienākumus, Valsts ieņēmumu dienests kā kontu reģistra pārzinis veiks šādas darbības.  Valsts ieņēmumu dienests Fizisko personu datu aizsardzības likuma izpratnē posmā  līdz informācijas sniegšanai kontu reģistra lietotājiem ir uzskatāms par datu pārzini, tam būs pienākums sniegt informāciju no kontu reģistra, un Valsts ieņēmumu dienests būs atbildīgs par datu apstrādi šai posmā, savukārt kontu reģistra lietotājs ir uzskatāms par datu pārzini no brīža, kad pieprasījums ir nosūtīts Valsts ieņēmumu dienestam, un no brīža, kad Valsts ieņēmumu dienests ir sniedzis informāciju kontu reģistra lietotājam, un šai posmā būs atbildīgs par personu datu apstrādes atbilstību Fizisko personu datu aizsardzības likumam.  Kontu reģistra lietotāju pieprasījumu pamatotības pārbaudi, tas ir, vai pieprasītā informācija ir nepieciešama, lai sasniegtu Kontu reģistra likumā uzskaitītos Kontu reģistra lietotāja mērķus, kuru sasniegšanai būtu nepieciešama informācija no kontu reģistra, pārbaudi veic kontu reģistra lietotājs, ziņu pieprasīšanas laikā apliecinot pieprasījuma atbilstību Kontu reģistra likumā noteiktajam mērķim. Savukārt Valsts ieņēmumu dienests sniegs informāciju atbilstoši pieprasījumam un tajā norādītajā apmērā, kā arī pirms informācijas sniegšanas pārbaudīs, ka informācijas pieprasījumā ir norādīts Kontu reģistra likumā noteiktais lietotāja mērķis informācijas pieprasīšanai. Savukārt Kontu reģistra lietotājam būs pienākums pārbaudīt pieprasītās informācijas pamatotības atbilstību Kontu reģistra likumā norādīto mērķu sasniegšanai. Kontu reģistra lietotājs izveido atbilstošu iekšējās kontroles sistēmu, lai nodrošinātu kontu reģistra likumā noteikto prasību un fizisko personu datu aizsardzības prasību ievērošanu. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kredītiestādes, krājaizdevu sabiedrības, maksājumu pakalpojumu sniedzēji, fiziskas personas – iedzīvotāju ienākuma nodokļa maksātāji, kuri izvēlēsies saņemt ieguldījumu pakalpojumus, izmantojot ieguldījumu kontu. |
| 2. | Tiesiskā regulējuma ietekme uz tautsaimniecību un administratīvo slogu | Nav iespējams noteikt. |
| 3. | Administratīvo izmaksu monetārs novērtējums | Nav iespējams noteikt. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | Projekts šo jomu neskar. | | | | |
| 2. | Citas starptautiskās saistības | | | Projekts šo jomu neskar. | | | | |
| 3. | Cita informācija | | | Ministru kabineta noteikumu projekts paredz Eiropas Komisijas 2016.gada 6.jūlijā publicētā priekšlikumā Eiropas Parlamenta un Padomes direktīvai, ar kuru tiek grozīta direktīva  2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai un ar kuru groza direktīvu 2009/101/EC (AML IV direktīvas grozījumu priekšlikums 2016/0208 (COD)) noteikto prasību ieviešanu. | | | | |
| **1.tabula**  **Tiesību akta projekta atbilstība ES tiesību aktiem** | | | | | | | | |
| Attiecīgā ES tiesību akta datums, numurs un nosaukums | | Projekts šo jomu neskar | | | | | | |
| A | | B | | | C | | D | |
|  | |  | | |  | |  | |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar. | | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | | | |
| Cita informācija | | Nav. | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Projekts šo jomu neskar. | | | | | |
| A | | | B | | | C | | |
| Starptautiskās saistības (pēc būtības), kas izriet no norādītā starptautis­kā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | | |
| Projekts šo jomu neskar. | | | Projekts šo jomu neskar. | | | Projekts šo jomu neskar. | | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | Projekts šo jomu neskar. | | | | | |
| Cita informācija | | | Nav. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta 2017.gada 28.marta noteikumu Nr. 186 “Kārtība, kādā kredītiestāde, krājaizdevu sabiedrība un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju” projekta saskaņošanu plānots veikt, elektroniski saskaņojot informāciju ar Latvijas Komercbanku asociāciju, Maksājumu pakalpojumu sniedzēju un elektroniskās naudas iestāžu asociāciju, Latvijas Krājaizdevu apvienību un Latvijas Kooperatīvo Krājaizdevu sabiedrību savienību. |
| 2. | Sabiedrības līdzdalība projekta izstrādē | Sabiedrības līdzdalība normatīvā akta projekta izstrādē tiks nodrošināta, konsultējoties projekta izstrādē ar Latvijas Komercbanku asociāciju, Maksājumu pakalpojumu sniedzēju un elektroniskās naudas iestāžu asociāciju, Latvijas Krājaizdevu apvienību un Latvijas Kooperatīvo Krājaizdevu sabiedrību savienību. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmu dienests, Valsts policija, Ģenerālprokuratūra, Korupcijas novēršanas un apkarošanas birojs, Noziedzīgi iegūtu līdzekļu legalizācijas novēršanas dienests, Finanšu un kapitāla tirgus komisija, tiesas, operatīvās darbības subjekti un izmeklēšanas iestādes, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar projektu netiek paredzēta jaunu institūciju izveide, esošo institūciju reorganizācija vai likvidācija. Esošo valsts pārvaldes funkciju izpilde, piekļūstot kontu reģistra elektroniskai informācijai, tiks efektivizēta. Tiks novērsta informācijas apmaiņa rakstiski (papīra formātā), kā arī palielināts informācijas aprites ātrums starp kontu reģistra ziņu sniedzējiem un kontu reģistra lietotājiem. |
| 3. | Cita informācija | Nav. |

Finanšu ministres vietā –

Zemkopības ministrs J.Dūklavs

*Buse, 67095535*

*Dina.Buse@fm.gov.lv*